Ռուզվելտի կղզի

**Ռուզվելտի կղզին**   գտնվում է Իստ Ռիվերի կենտրոնում, հենց Մանհեթենի և Քուինզի մեջտեղում։ Բնիկ հնդկացիները այս վայրը անվանել են Միննահանոկ, սակայն տարիների հետ այն բազմաթիվ անուններ է փոխել։
Կղզին նախևառաջ հայտնի է իր բազմաթիվ բանտերով և ապաստարաններով։ Կղզու բանտերում եղել են բազմաթիվ հայտնի դժբախտ  դեմքեր, ինչպիսին օրինակ դերասանուհի Մեյ Վեսթը, ով 1927 թվականին ձերբակալվել է անպարկեշտ պահվածքի համար, ավազակ Դատչ Շուլցը և բլյուզ երգիչ Բիլլի Հոլիդեյը, ինչպես նաև բազմաթիվ այլ քիչ հայտնի դեմքեր։
Ապաստարանները և հիվանդանոցները հայտնի էին սարսափելի պայմաններով և  հիվանդների հետ դաժան վերաբերմունքով։  Գրող Չարլզ Դիքենսը  դրա մասին գրել է դեռևս 1800-ականներին, իսկ լրագրող Նելլի Բլայը  ծպտված գտնվում էր կանանց հոգեբուժարանում, որտեղից դուրս գալուց հետո պատմել է այստեղ կատարվող սարսափների մասին։
Ռուզվելտի կղզու կերպարանափոխությունը բանտերից և հոգեբուժարաններից բնակելի թաղամասի, սկսվել է 1973 թվականից՝ Նորթթաուն թաղամասի զարգացումով։ Այնուհետև միացավ Սաութթաուն թաղամասը՝ էլիտար առանձնատներով և ռեստորաններով։ Կղզին դարձավ հարմարավետ կյանքի վայր, իսկ այսօր այստեղ ապրում են բազմաթիվ հայտնի դեմքեր և անգամ օտարերկրյա դիվանագետներ։
Ռուզվելտի կղզուց առաջին տպավորությունը կարող է դրականից հեռու լինել։ Շատերին այն կարող է ձանձրալի և անհետաքրքիր թվալ, բայց իրականում այստեղ կան շատ տեսարժան վայրեր և այգիներ։ Դրանցից շատերը հասանելի են կղզու շուրջ զբոսանքի ընթացքում։ Այստեղից հրաշալի տեսարաներ են  բացվում  դեպի Մանհեթեն, Իսթ-Րիվեռ և Քուինզ։
Կղզու որոշ հին հուշարձաններ մանրամասն վերականգնվել են, ներառյալ 1939 թվականի  հանրահայտ  ‹‹Ութանկյունը››: Բլեքվելի փարոսը կղզու ևս մեկ պատմական արժեք է։ Գոթական ոճով, ութանկյան կառուցվածքով փարոսը կառուցվել է 1872 թվականին Ջեյմս Ռենվիկ Կրտսերի կողմից։ 15 մետրանոց փարոսը գործել է մինչև 1940 թվականը։
Կղզու հարավում ստեղծվել է Սաութփոյնթ այգին։ Այգին բաժանված է թեմատիկ կանաչ սենյակների։ Սաութփոյնթը զբաղեցնում է ծաղկախտով հիվանդների նախկին ապաստարանի՝ Ռենվիկի ավերակները։ Շինությունը նախագծվել է Ջեյմս Ռենվիկ Կրտսերի կողմից։ Հիվանդանոցը բացվել է 1859 թվականին և կառուցվել է հանցագործների հայթայթած քարերով։ Այգու ևս մի հետաքրքիր վայրերից մեկը Ստրեկերի լաբորատորիան է, որը կառուցվել է 1909 թվականին, երկրում որպես պաթոլոգիայի ուսումնասիրման առաջին կենտրոն։
## Աշխարհագրություն
Կղզու մակերեսը 0,59 կմ² է, ընդհանուր երկարությունը` 3,2 կմ, լայնությունը` 240 մ։ 370 մետր դեպի ներքև փոքր արհեստական կղզի Ու Տենտն է։

## Պատմություն
* 1637 — Կղզին գնել է հոլանդիայի նահանգապետ Վոտեր Վան Տվիլերը։ Այդ ժամանակ կղզին կրում էր Թվիլեր անունը:Г
* 1666 — Հոլանդիայի դեմ պատերազմում Անգլիայի հաղթանակից հետո Ջոն Մենինգը գրավեց կղզին։
* 1686 — Մենինգի փեսա Ռոբերտ Բլեկվեը դարձավ կղզու նոր սեփականատերը և այն կոչեց իր անունով։ 
* 1796 — Ռոբերտ Բլեկվեի թոռնիկ Իակով Բլեկվեը կղզում կառուցեց իր տունը։
* 1828 — Նյու Յորքը 32 000$ գումարով գնեց Բլեկվել կղզին։
* 1921—1973 — Կղզին կոչվում էր Օժանդակություն։
* 1973 — Կղզին վերանվանվեց Ռուզվելտ` ի պատիվ ԱՄՆ 32-րդ նախագահ Ռուզվելտի։

## Պատկերասրահ
Ռուզվելտ կզղու գլխավոր փողոցը|thumb|200px|left

Welfare Island, Lighthouse, New York (New York County, New York).jpg|Ռուզվելտ կղզու փարոս (Blackwell Island Lighthouse)
Roosevelt Island-1889 Chapel.jpg|Մատուռ «Բարի հովիվ» (Chapel of the Good Shepherd)
Welfare Island Insane Asylum EAST SIDE HABS NY,31-WELFI,6-1.jpg|Օկտագոնը 1970 թվականին


## Կրթություն
* Նյու Յորքի կրթության վարչություն
** *P.S. 217/I.S. 217 Roosevelt Island School*
## Ծանոթագրություններ

Կատեգորիա:Ֆրանկլին Դելանո Ռուզվելտ